Մանբիջը, որը, ըստ Էրդողանի, դառնալու է թուրքական բանակի հաջորդ նշանակակետը, այժմ վերահսկվում է ոչ միայն Միացյալ Նահանգների աջակցությունը վայելող քուրդ զինյալների, այլև հենց ամերիկացի զինվորների կողմից, հաղորդում է Reuters-ը: Գործակալության հետ զրույցում վերլուծաբանները պնդել են՝ այս հարձակումը է՛լ ավելի կխորացնի թուրք-ամերիկյան՝ վերջին շրջանում առանց այդ էլ սրված հարաբերությունները: